אום

ממוזער|אום חלוד בפארק המייסדים של רחובות

אוֹם (ברבים אוּמים, בסלנג גם: מוטרה, מגרמנית) היא התקן עם תבריג פנימי המשמש לחיבור והידוק חלקים באמצעות בורג או כל אמצעי אחר הכולל תבריג חיצוני.

הרכיבים המהודקים על ידי אום מוחזקים בכוח החיכוך שבין התבריג של האום לתבריג השני, תוך דפורמציה קלה של התבריגים הנובעת מהכוח שהושקע בהידוק ושמוחזר מהחלקים המהודקים.

המילה העברית "אום" היא חידושו של חיים נחמן ביאליק בהשראת המילה הגרמנית Schraubenmutter (אֵם הבורג).
 מבנה 
אומים עשויות מגוש מתכתי הכולל חור ובו תבריג פנימי. הצורה הנפוצה ביותר לאומים היא משושה, אך קיים מגוון רחב של צורות בהתאם לייעוד של האומים. לצורת המשושה הנפוצה יתרונות ניכרים - גישה לסיבוב על ידי מגוון רחב של כלים ומזוויות שונות, ועמידות בפני שחיקה ביחס ליכולת גבוהה לעמוד במומנט הסיבוב.

לאומים מנעד רחב של גדלים - החל באומים בסדרי גודל של מילימטרים (במנגנוני שעונים למשל) ועד אומים בקוטר של מעל מטר, המשמשות לחיבור מבנים.

לאומים המשמשות ליישומים הנדסיים מומנט הידוק מוגדר על מנת למנוע שבירת האום או שחיקה של התבריג.

 אמצעי עזר 
לשימוש באומים נלווים לעיתים אביזרי עזר. בין האביזרים הנפוצים דיסקית שטוחה המפזרת את הלחץ שמפעיל האום על פני שטח רחב יותר של הרכיב המהודק ומונעת בכך את שחיקתו, דיסקית קפיצית המגבירה את הלחץ האנכי על האום ובכך מגבירה את החיכוך על התבריג ומונעת את פתיחתו. שימוש באביזרים אלו נפוץ במיוחד בחיבורים באמצעות אומים של חלקים הנתונים לתנועה או לטילטול, העלולים לשחרר את האומים כתוצאה מהתנודות.

אביזרי אבטחה נוספים לאומים הם פינים, דיסקיות משוננות, ועוד.

 סוגי אומים נפוצים 
+ שם נפוץ  תמונה  תיאור ושימושים אום כיפה 100px|לא ממוסגר|מרכז
  אום סגורה מצד אחד. המכסה מונע פגיעה וחיכוך חיצוני ומעניק מראה אסתטי. אום חבית 100px|לא ממוסגר|מרכז
  נפוצה ברהיטים להרכבה עצמית אום כלוב 100px|לא ממוסגר|מרכז
  אום מרובעת עם שתי כנפיים קפיציות המאפשרות קיבועה בחורים מרובעים אום פח 100px|לא ממוסגר|מרכז
  אום עשויה ממתכת מכופפת, משמשת להידוק משטחי פח אום צימוד 100px|לא ממוסגר|מרכז
  אום בנויה כצילינדר, משמשת להצמדה של מוטות הברגה אום אוגן 100px|לא ממוסגר|מרכז
  אום המכילה בצד אחד אוגן (פלנג'), לפיזור הלחץ. תחליף לדיסקית שטוחה אום תותבת 100px|לא ממוסגר|מרכז
  משמשת לחיבור ברגים למשטחים העשויים מחומרים רכים יחסית מבלי שהתבריג ישחק אום משוננת 100px|לא ממוסגר|מרכז
  מאפשר פתיחה וסגירה ידנית, בדרך כלל ליישומים קטנים מאוד בהם נדרש מומנט מזערי אום שרוול 100px|לא ממוסגר|מרכז
  אום מאורכת סגורה מצד אחד עם אוגן. משמשת בדומה לאום חבית וכן כדיבל ג'מבו (ללא האוגן) אום מרובעת 100px|לא ממוסגר|מרכז
  מתאימה יותר לתפעול על ידי כלים כגון מפתח ברגים פתוח. פחות נוטה להישחק.  100px|לא ממוסגר|מרכז
  אום עשויה פלדה, משמשת להצמדה ללוחות עשויים ממתכת רכה כפח או אלומיניום. לאום חלק צר הננעץ במתכת הרכה ומקבע את האום בתוכה. אום נעץ 100px|לא ממוסגר|מרכז
  משמשת לעבודות עץ אום ריתוך 100px|לא ממוסגר|מרכז
  אום המיועדת להצמדה למשטח באמצעות ריתוך נקודות אום פרפר 100px|לא ממוסגר|מרכז לתפעול ידני. אום נעילה 100px|לא ממוסגר|מרכז
  אום המכילה טבעת פנימית מחומר רך המקבעת את האום ומקשה על פתיחתה אום כתר 100px|לא ממוסגר|מרכז
  אום הכוללת חריצים לצורך העברת פין אבטחה

 קישורים חיצוניים 



קטגוריה:אביזרי חיבור
קטגוריה:ייצור